ગેજેટ ડેસ્કઃ ચાઇનીઝ સ્માર્ટફોન મેકર ઓપ્પો ગત સપ્તાહે લોન્ચ કરેલા અત્યંત સ્ટાઇલિશ અને પાવરફુલ સ્માર્ટફોન Oppo F9 Proનું વેચાણ 31 ઓગસ્ટથી શરૂ થઇ ગયું છે. ઓપ્પો એફ9 પ્રોની ખાસિયત તેની વૉટર ડ્રોપ ડિસ્પ્લે નૉચ છે. જે આઇફોન-X કે અન્ય સ્માર્ટફોનમાં મળતી નૉચ સ્ક્રીન કરતાં અલગ છે. તે સિવાય Oppo F9 Proમાં સુપરફાસ્ટ VOOC ચાર્જિંગ ટેક્નોલોજી મળે છે. કંપનીનો દાવો છે કે, આ ટેક્નોલોજી દ્વારા 5 મિનિટમાં ચાર્જ થયેલા ફોનથી 2 કલાક સુધી વાતો કરી શકાશે. ઓપ્પો F9 પ્રો ગ્રેડિયન્ટ બેક ધરાવે છે. એફ 9 પ્રોને સનરાઇઝ રેડ, ટ્વાઇલાઇટ બ્લૂ અને સ્ટારી પર્પલ જેવા યુનિક કલર્સમાં ખરીદી શકાશે.